## Dátum a čas

Tento modul umožňuje zmeniť systémový dátum a čas pomocou grafického rozhrania.

Aby ste mohli dátum a čas zmeniť, musíte mať prístup ako `root`. Ak tieto práva nemáte, bude tento modul fungovať iba ako zobrazenie aktuálneho nastavenia.

Po spustení ste v mód iba zobrazovania. Aby ste mohli hodnoty zmeniť, musíte použiť tlačidlo Upraviť. Ak ste prihlásený ako root, objaví sa priamo dialóg pre zmenu. Ak nie, &kde; sa vás spýta na heslo pre účet `root`.

### Zmena nastavenia

Dátum sa nastavuje v ľavej časti modulu. Jednoducho vyberiete mesiac, rok a deň v mesiaci (kliknutím na deň v kalendári).

Čas sa mení v dolnej časti modulu. Kliknete na časť hodiny, minúty alebo sekundy a zadáte požadovanú hodnotu. Tlačidlami + a - môžete hodnotu upravovať tiež.

Čas je zobrazený v 24-hodinovom formáte. Ak chcete napríklad nastaviť váš systémový čas na 8:00 PM, musíte nastaviť hodnotu 20 (8+12). Ak chcete 8:00 AM, hodnota bude 8.

Okrem toho sa dá zobraziť aj záložka Časové pásmo.

Nové pásmo vyberiete zo zoznamu v strede okna.

Ak ste spokojný s novým nastavením, tlačidlom Použiť zmeny uložíte.

### Autor kapitoly

Mike McBride mpmcbride7@yahoo.com

Preklad dokumentácie Stanislav Višňovský visnovsky@nenya.ms.mff.cuni.cz