# Dopĺňanie XML

## Úvod

Tento modul navrhuje značky, ktoré je možné použiť v danom kontexte súboru XML podľa definovaného DTD. Je možné vypísať zoznam elementov, atribútov, ich hodnôt alebo entít v závislosti na pozícii kurzoru (všetky entity sa vypíšu v prípade, že znak naľavo od kurzoru je &). Je možné aj uzavrieť najvnútornejšiu otvorenú značku vľavo.

DTD musí byť vo formáte XML vytvorenom Perl programom `dtdparse` (uvedomte si, že tento formát DTD nie je XML schéma). Ja osobne takéto DTD označujem ako meta DTD. Niektoré meta DTD sú dodávané. Sú nainštalované v `$TDEDIR/share/apps/katexmltools`, čo je štandardný priečinok, ktorý sa použije pre Priradiť meta DTD.... Pre vytvorenie vlastných meta DTD získajte dtdparse z http://dtdparse.sourceforge.net.

## Použitie

Spustite Kate a vyberte Kate Dopĺňanie XML, ktorý je v časti Aplikácia/Moduly v Nastavenia Nastaviť Kate.... Potom vyberte Modul XML Priradiť Meta DTD. Ak váš dokument neobsahuje DOCTYPE alebo ho nepoznáte, musíte vybrať DTD z vášho systému. Inak sa automaticky načíta DTD, ktoré odpovedá DOCTYPE aktuálneho dokumentu.

Teraz môžete použiť modul pri písaní textu:

<

- Týmto sa zobrazí zoznam možných elementov v prípade, že kurzor nie je vnútri značky. Uvedomte si, že momentálne nie je možné použiť vkladanie elementu najvyššej úrovne (napr. <html>).

" (úvodzovky)

- Týmto sa zobrazí zoznam možných hodnôt atribútov (ak sú nejaké možné) v prípade, že je kurzor vnútri značky.

(medzera)

- Tento kláves zobrazí zoznam možných atríbútov pre aktuálny element, ak ste vnútri značky.

& (ampersand)

- Tento kláves zobrazí zoznam pomenovaných entít.

## Funkcie a obmedzenia

Všetky funkcie a obmedzenia môžete vyskúšať načítaním `$TDEDIR/share/apps/katexmltools/testcases.xml` do &kate; a sledovaním návodu. Uvedomte si, že momentálne nie je správne podporovaná úprava viacerých dokumentov naraz.

## Štruktúra menu

Modul XML Vložiť element...

- Tým sa otvorí dialóg, kde môžete vložiť element XML. Znaky < a > a uzatváracia značka sa vložia automaticky. Ak máte označený text, vložia sa značky okolo neho. Dialóg poskytuje aj doplnenie všetkých elementov, ktoré je možné vložiť na aktuálnu pozíciu kurzoru v prípade, že ste priradili meta DTD pomocou Priradiť Meta DTD....

Modul XML Zavrieť element

- Týmto sa prehľadá váš text na značku, ktorá nie je ešte uzavretá a zatvorí ju vložením odpovedajúcej zatváracej značky. Hľadanie začne na pozícii kurzoru a postupuje doľava. Ak sa nepodarí nájsť otváraciu značku, nestane sa nič.

Modul XML Priradiť meta DTD...

- Týmto poviete modulu, ktoré meta DTD sa má použiť pre všetky aktuálne otvorené dokumenty. Uvedomte si, že toto priradenie nie je možné uložiť, takže ho musíte pri každom štarte &kate; zopakovať.

## Poďakovanie

Modul &kate; Dopĺňanie XML copyright 2001,2002 Daniel Naber daniel.naber@t-online.de.

Copyright dokumentácie 2001, 2002 Daniel Naber

Preklad dokumentácie Stanislav Višňovský visnovsky@nenya.ms.mff.cuni.cz

&underGPL;