## Nastavenie systémových správ

&kde;, ako všetky aplikácie potrebuje informovať používateľa v prípade nejakých problémov, dokončenia nejakej úlohy, alebo iba že sa niečo deje. &kde; používa pre informovanie používateľa Systémové hlásenia.

Pomocou tohto modulu môžete určiť, ako bude &kde; oznamovať jednolivé udalosti.

Panel obsahuje veľký zoznam jednotlivých udalostí, ktoré je treba používateľovi oznámiť. Tento zoznam je strom, takže môžete rýchlo nájsť udalosť, ktorú hľadáte.

Aby ste nastavili reakciu, kliknite na skupinu, v ktorej sa objaví podskupina. Môžete kliknúť aj na podskupinu, ktorá buď obsahuje ďalšie podskupiny, alebo zoznam možných reakcií.

Keď nájdete udalosť, ktorá vás zaujíma, dvojito na ňu kliknite.

Dostanete na výber štyri možnosti:

Zaznamenať do súboru

- &kde; bude pridávať upozornenia na túto udalosť na koniec súboru. Ak túto možnosť označíte, môžete zadať meno súboru dole. Ak kliknete na tlačidlo priečinku vpravo, môžete súbor vybrať pomocou dialógu pre výber súboru.

Prehrať zvuk

- Aktiváciou tejto možnosti bude &kde; hrať zvuk. Dole môžete zadať meno súboru, ktorý sa má zahrať.

  Ak stlačíte tlačidlo priečinku vpravo, môžete si súbor vybrať pomocou dialógu pre výber súboru.

  Tlačidlo so šipkou vpravo od tlačidla priečinku vám prehrá aktuálny zvuk.

  Momentálne sa dajú použiť iba súbory `.wav`. To sa ale v budúcich verziách môže zmeniť.

  Ak chcete použiť špeciálny prehrávač, napríklad preto, lebo je súbor v špeciálnom formáte a nechcete na to použiť démona &arts;, môžete využiť voľbu Použiť externý prehrávač a zadať úplnú cestu a meno programu, ktorý chcete na prehrávanie použiť.

Zobraziť okno so správou

- Tento druh upozornenia bude zobrazovať dialógový box v strede obrazovky s upozornením na správu.

Štandardný chybový výstup

- Ak aktivujete túto možnosť, správa bude poslaná na štandardný výstup.

Nemusíte si zvoliť iba jednu možnosť, môžete vybrať ľubovoľnú kombináciu pre každú správu.

Všetky zvuky môžete naraz vypnúť pre nainštalované aplikácie pomocou Zakázať všetky zvuky a znovu ich zapnúť tlačidlom Povoliť všetky zvuky. To, ktoré tlačidlo bude práve k dispozícii, závisí na aktuálnom nastavení.

### Autor kapitoly

Túto kapitolu napísal Mike McBride mpmcbride7@yahoo.com

Preklad Stanislav Višňovský visnovsky@nenya.ms.mff.cuni.cz