## Ikony

### Úvod

&kde; obsahuje veľké množstvo ikon v rôznych veľkostiach. Tieto ikony sa používajú všade možne: na ploche, v paneli, v správcovi súborov &konqueror;, v paneloch nástrojov aplikácií, apod. Ovládací modul pre ikony poskytuje jednoduchý spôsob, ako si prispôsobiť prácu &kde; v ikonami. Môžete:

- Inštalovať a vybrať ikonovú tému

- vybrať rôzne veľkosti ikon

- priradiť efekty ikonám (napríklad ich urobiť polopriesvitné alebo vyfarbiť ich)

- nastaviť tieto možnosti pre pre každé z miest použitia ikon: napríklad len pre plochu, len pre panely nástrojov apod.

Nezabúdajte ale, že toto nastavenie závisí aj na momentálne zvolenej ikonovej téme. &kde; štandardne obsahuje dve takéto témy a to HiColor a Conectiva Crystal. V balíku tdeartwork nie tiež téme lo-color a niektoré dalšie.

### Téma

V hornej časti vidíte niekoľko ukážkových ikon. Ich vzhľad sa mení podľa témy, ktorú ste si nastavili. Väčšina inštalácií má k dispozícii iba jednu ikonovú tému, a to štandardnú &kde; tému pre veľa farieb. Ostatné sú dodávané v balíku tdeartwork a témy sa dajú nájsť aj na internete.

Pomocou tlačidla Nainštalovať novú tému... môžete vybrať novú, práve stiahnutú, a rozbalenú tému a tá potom bude k dispozícii v zozname tém.

### Pokročilé

Ak sa pozriete na druhú záložku tohto modulu, uvidíte dve časti:

- Prvá, označená ako Použiť ikonu, umožňuje vybrať použitie ikon, ktoré chcete nastaviť, napríklad Panel nástrojov.

- Plocha v hornej časti ukazuje, ako vyzerá momentálne vybraný typ ikon s momentálnym nastavením. Uvedomte si, že ich vzhľad závisí aj na vybranom stave ikony v časti efektov. (Nebojte sa, za chvíľu sa k tomu dostaneme).

Ak chcete nastaviť ikony, najprv vyberte spôsob použitia. Potom meňte nastavenie, kým nie ste spokojný s náhľadom. Vyberte inú kategoriu použitia a upravte si ju. Až budú všetky ikony vyzerať tak, ako to chcete, použite tlačidlá OK alebo Použiť, aby sa zmeny uložili a použili.

V dolnej časti stránky sú dve záložky, Veľkosť a Efekty.

#### Veľkosť ikony

Pre veľkosť ikon môžete nastaviť dve veci, a to vybrať si zo zoznamu veľkostí ikon a nechať &kde; kresliť každý bod ikony ako dvojnásobný. Maximálna veľkosť ikon sa hodí hlavne tým, ktorí majú problémy so zrakom.

Veľkosti ikon v zozname závisia od vybranej ikonovej témy. Napríklad, téma pre malý počet farieb ponúka iba veľkosti 16 a 32 bodov pre plochu, 16, 22 a 32 pre panely nástrojov. Na rozdiel od nej, téma pre veľa farieb obsahuje ikony 16, 32 a 48 plus veľkosti 64 až 128 bodov. &kde; ale nemôže uchovávať všetky tieto ikony a veľkosti 64 až 128 bodov budú generované, čím sa môže znížiť kvalita.

Ak sú ponúkané veľkosti ikon pre vás stále príliš malé, zostáva vám ešte možnosť Dvojnásobne veľké body. Potom budú mať všetky ikony dvakrát väčšie body, čiže namiesto jednoho bodu bude nakreslený štvorec 2x2 body. Tak dosiahnete naozaj veľké ikony, ale ich kvalita bude nízka: ikony budú vyzerať ako kostrbato, efekt, ktorý si možno pamätáte zo Sinclair ZX Spectrum a podobných. Ak ale môžete, mali by ste sa sústrediť na veľké ikony z vysokofarebnej témy &kde;, čím dostanete oveľa lepšie výsledky, než pri použití dvojitých bodov s ikonami z málo farebnej témy.

Môžete si vybrať aj animované ikony. Veľa ikon obsahuje animácie. Povolením voľby Animovať ikony ich zapnete, ale uvedomte si, že sa tým váš počítač môže spomaliť.

#### Efekty

Nakoniec si môžete nastaviť rôzne filtre, ktoré sa použijú na ikony v niektorom z týchto stavov:

Štandard

- Toto je ako ikony vyzerajú normálne

Aktívna:

- Toto ukazuje, ako bude ikona vyzerať pod kurzorom myši.

Zakázané:

- Takto vyzerá ikona, ak je jej akcia zakázaná, čiže kliknutím sa nič nestane.

Vyberte si niektorý z týchto stavov, aby ste preň mohli definovať efekt. Uvedomte si, že toto nastavenie sa vzťahuje iba ku kategóriám ikon, ktoré sú práve vybrané v zozname Použiť ikonu: nastavenie efektu pre aktívne ikony pri vybranej kategórii Panel nástrojov nezmení aktívne ikony na ostatných miestach.

Pod zoznamom stavov máte k dispozícii dve možnosti, môžete nastaviť efekt a voľbu polopriesvitné, ktorá spôsobí, že pozadie bude vidieť cez ikonu. Vpravo od zoznamu efektov je tlačidlo pre nastavenie parametrov efektu.

Na ikony sa dajú použiť tieto efekty:

Bez efektu:

- Ikony budú použité bez efektov

Zošednúť:

- Tento filter zošedne ikonu. Tlačidlom Nastaviť efekt môžete určiť intenzitu filtra. Väčšina nastavení tento filter používa pre zobrazenie zakázaných ikon.

Zafarbiť:

- Ikony budú vyfarbené vami definovanou farbou. Napríklad môžete určiť, že aktívne ikony (čiže tie, nad ktorými je práve kurzor myši) budú zlaté. Pomocou Nastaviť efekt môžete určiť intenzitu a farbu zafarbenia.

Zjasniť:

- Na ikony je možné použiť rôzny hodnoty gamma. Ak nie ste fotograf: gamma je veľmi podobné kontrastu. Skúste si, čo to robí pomocou tlačidla Nastaviť efekt.

Odfarbiť:

- Ikony budú odfarbené. Je to veľmi podobné nastaveniu farebnosti na televízoroch. Opäť si to môžete skúsiť a nastaviť intezitu pomocou tlačidla Nastaviť efekt.

### Autor kapitoly

Túto kapitolu napísal Jost Schenck jost@schenck.de a aktualizovala ja Lauri Watts lauri@kde.org.