## Klávesnica

Tento modul umožňuje nastaviť, ako funguje klávesnica.

To, ako sa toto nastavenie prejaví, závisí na vašom hardvéri a X serveri, na ktorom &kde; beží. Napríklad, môžete zistiť, že nastavenie hlasitosti stlačenia klávesu nemá žiadny efekt, pretože ho váš systém nepodporuje.

### Rozmiestnenie

Tu si môžete vybrať rozloženie kláves, ktoré &kde; pozná, alebo vypnúť alternatívne klávesnice úplne pomocou Povoliť prepínanie klávesníc.

Prvá voľba Model klávesnice sa týka vašej fyzickej klávesnice.

Ďalej si môžete vybrať Hlavné rozloženie, ktoré chcete používať. Obvykle je to fyzické rozloženie kláves na klávesnici.

V zozname dole si môžete vybrať ďalšie rozmiestnenia kláves. Vyberte si ich toľko, koľko chcete.

Ak povolíte ďalšie rozloženia, v paneli sa objaví nová ikona. Tá bude na začiatku zobrazovať vaše hlavné rozloženie. Ak na ňu kliknete pravým tlačidlom myši, môžete si vybrať niektorú z ostatných klávesníc. Máte k dispozícii aj položku Nastaviť, ktorou sa vyvolá tento modul pre zmenu klávesníc.

### Možnosti

Tu môžete definovať politiku pre prepínanie, či sa má klávesnica prepínať Globálne, podľa Triedy okna alebo pre jednotlivé Okná.

Tu môžete nastaviť aj Možnosti Xkb.

### Pokročilé

Opakovanie klávesu

- Ak použijete túto voľbu, stlačenie a držanie klávesu bude dookola generovať rovnaký znak, až kým kláves nepustíte. Držanie má rovnaký efekt ako opakované stlačenie klávesu.

  Väčšina používateľov má túto voľbu povolenú, pretože to výrazne zjednodušuje predchádzanie dokumentami pomocou šipiek na klávesnici.

Hlasitosť stlačenia klávesu

- Táto voľba, ak je podporovaná, umožňuje počuteľné stlačenia klávesov pomocou reproduktoru počítača. V podstate to simuluje zvuk písacieho stroja. Hlasitosť zvuku môžete zmeniť posuvníkom alebo zadať hodnotu rovno. 0% znamená žiadny zvuk.

  Veľa počítačov toto nepodporuje.

  Len málo ľudí túto možnosť využije, pretože to ruší všetkých ostatných v miestnosti. Ale sa vám cnie za klávesnicami, ktoré pri písaní klikali, možno vám to pomôže k dobrému sentimentálnemu pocitu spokojnosti.

NumLock pri štarte KDE

- Môžete si vybrať, či sa má NumLock pri štarte &kde; vždy Zapnúť alebo Vypnúť. Alebo môže &kde; nechať NumLock v stave, v ktorom bol pred spustením &kde;.

### Autor kapitoly

Ellis Whitehead kde@ellisw.net

Pre &kde; 2.2 aktualizovala Lauri Watts lauri@kde.org

Preklad dokumentácie Stanislav Višňovský visnovsky@nenya.ms.mff.cuni.cz